पाएं अपने शहर की ताज़ा ख़बरें और फ्री ई-पेपरडाउनलोड करें
बसंतपुर स्थित मेडिकल कॉलेज हॉस्पिटल में अधीक्षक डॉ.प्रदीप बेक को हटाकर राज्य शासन की ओर से इस पद की जिम्मेदारी सर्जरी विभाग के एचओडी डॉ. संदीप चंद्राकर को सौंपी गई थी। ज्वाइनिंग का आदेश भी जारी हो गया था पर डॉ चंद्राकर ने शुक्रवार को हॉस्पिटल पहुंचकर इस पर ज्वाइनिंग नहीं करने की जानकारी डीन को दी। डॉ चंद्राकर ने इस संबंध में राज्य शासन को पत्र लिखकर अपनी परेशानी को सामने रखते हुए इस पद को लेकर अनिच्छा जारी कर दी है। इधर डॉ चंद्राकर के ज्वाइन नहीं लेने के बाद अधीक्षक का प्रभार डॉ बेक ही संभाल रहे हैं।
कांग्रेसी नेताओं की शिकायत के बाद राज्य शासन की ओर से डॉ.बेक को अधीक्षक के पद से हटा दिया गया था और डॉ चंद्राकर को अधीक्षक का प्रभार संभालने का आदेश जारी कर दिया था। इधर डॉ चंद्राकर ही इस पर ज्वाइन करने तैयार नहीं हैं। मेडिकल कॉलेज हॉस्पिटल की डीन डॉ.रेणुका गहने ने बताया कि डॉ चंद्राकर मुलाकात करने आए थे। उन्होंने अपनी व्यक्तिगत समस्या बताते हुए अधीक्षक के पद पर ज्वॉइनिंग नहीं करने की जानकारी दी है। डॉ.चंद्राकर ने शासन को भी इससे अवगत करा दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn